AP เปิดตัวแนวราบ 11 โครงการ 9.5 พันลบ.
AP เปิดตัวแนวราบ 11 โครงการใหม่ มูลค่า 9.5 พันลบ. เป็นเจ้าของได้ในราคาเริ่มต้น 1.99 ลบ.
AP เปิดตัวแนวราบ 11 โครงการใหม่ มูลค่า 9.5 พันลบ. เป็นเจ้าของได้ในราคาเริ่มต้น 1.99 ลบ.
10 มี.ค. 2565

นายรัชต์ชยุตม์ นันทโชติโสภณ รองกรรมการผู้อำนวยการ สายงานพัฒนาธุรกิจกลุ่มสินค้าบ้านเดี่ยว พร้อมด้วยนายเมธา รักธรรม รองกรรมการผู้อำนวยการ สายงานพัฒนาธุรกิจ กลุ่มสินค้าทาวน์โฮม บริษัท เอพี (ไทยแลนด์) จำกัด (มหาชน) หรือ AP เปิดเผยว่า จากทิศทางการดำเนินธุรกิจในภาพใหญ่ที่วางให้ปี 2565 เป็นที่สุดของปีกับการเดินหน้าฝ่าทุกข้อจำกัด (AP BREAKTHROUGH 2022)
โดยในส่วนของกลุ่มธุรกิจสินค้าแนวราบ ซึ่งประกอบด้วยสินค้าบ้านเดี่ยว ทาวน์โฮม และบ้านแฝด พร้อมที่จะเป็นส่วนหนึ่งในการผลักดันให้เป้าหมายใหญ่ในการส่งมอบชีวิตดีๆ ที่ลูกค้าสามารถเลือกเองได้ (EMPOWER LIVING) ประสบความสำเร็จ โดยในไตรมาส 1 นี้กลุ่มธุรกิจสินค้าแนวราบเตรียมพร้อมที่จะเปิดตัวโครงการใหม่ รวมทั้งสิ้น 11 โครงการ มูลค่า 9,590 ล้านบาท ด้วยการต่อยอดความสำเร็จในปีที่ผ่านมา สู่การพัฒนาบ้านเดี่ยวโฉมใหม่ ที่มาพร้อมกับสเปซที่ดีที่สุด กับบ้านเดี่ยวแบรนด์ “เซนโทร” (CENTRO) 4 โครงการใหม่
พร้อมกันนี้ เตรียมเปิดตัว 7 ทาวน์โฮมใหม่ที่มาพร้อมกับ 7 แบบบ้านใหม่ ที่จะพลิกวิธีคิดในการอยู่อาศัยในทาวน์โฮมแบบเดิมๆ โดยบริษัทฯ พร้อมเปิดพรีเซลทั้ง 11 โครงการนี้ในวันที่ 26 – 27 มีนาคมนี้ พร้อมรับส่วนลด และสิทธิประโยชน์อื่นๆ เพิ่มเติมอีกมากมาย
นายเมธา รักธรรม รองกรรมการผู้อำนวยการ สายงานพัฒนาธุรกิจกลุ่มสินค้าทาวน์โฮม เปิดเผยว่า ในปี 2565 นี้กลุ่มธุรกิจสินค้าทาวน์โฮม ตั้งเป้าที่เปิดตัว 20 แบบบ้านใหม่ ใน 6 แบรนด์ทาวน์โฮมคุณภาพ ซึ่งใน ไตรมาส 1 นี้เราพร้อมนำร่องด้วยการเปิดตัว 7 แบบบ้านใหม่ใน 7 โครงการใหม่ มูลค่าโครงการรวม 4,470 ล้านบาท ที่พลิกโฉมใหม่หมด ทั้งมิติงานสถาปัตยกรรมและสเปซภายใน เพื่อเดินหน้าปลดล็อกประสบการณ์ของการอยู่อาศัยในทาวน์โฮมแบบเดิมๆ
ได้แก่ ทาวน์โฮมแบรนด์บ้านกลางเมืองกับแบบบ้าน LAPIZ ทาวน์โฮม 3 ชั้น หน้ากว้าง 5 เมตร ขนาดที่ดิน 17.5 ตร.วา พื้นที่ใช้สอย 136 ตร.ม. ในโครงการ 1) บ้านกลางเมือง สาทร-กัลปพฤกษ์ จำนวน  70 ยูนิต ราคา 4.99 – 9 ล้านบาท 2) บ้านกลางเมือง สุขสวัสดิ์-พระราม 3 จำนวน 46 ยูนิต ราคาเริ่ม 4.79 ล้านบาท  ทาวน์โฮมแบรนด์พลีโน่ กับแบบบ้าน DAVIN ทาวน์โฮม 2 ชั้น หน้ากว้าง 5.7 เมตร ขนาดที่ดิน  17.5 ตร.วา ขึ้นไป พื้นที่ใช้สอย 104 ตร.ม. ในโครงการ
3) พลีโน่ ราชพฤกษ์-สาทร จำนวน 158 ยูนิต ราคาเริ่ม 2.99 ล้านบาท แบบบ้าน VIVID ทาวน์โฮม 2 ชั้น หน้ากว้าง 5.5 เมตร  ขนาดที่ดิน 17.5 ตร.วา ขึ้นไป พื้นที่ใช้สอย 106.45 ตร.ม. ในโครงการ 4) พลีโน่ วิภาวดี-ดอนเมือง จำนวน 235  ยูนิต ราคา 2.99-5.59 ล้านบาท แบบบ้าน BEAMING ทาวน์โฮม 2 ชั้น หน้ากว้าง 7 เมตร  ขนาดที่ดิน 25 ตร.วา พื้นที่ใช้สอย 132 ตร.ม. ในโครงการ
5) พลีโน่ เพชรเกษม-สาย 4 จำนวน 227  ยูนิต และบ้านแฝดแบรนด์แกรนด์ พลีโน่ กับแบบบ้าน JANETTE หน้ากว้าง 9.4 เมตร ขนาดที่ดิน 35.35 ตร.วา พื้นที่ใช้สอย 145  ตร.ม. ในโครงการ 6) แกรนด์ พลีโน่ ศาลายา-บรมฯ จำนวน 212 ยูนิต สุดท้ายกับแบรนด์น้องใหม่ 7) พลีโน่ ทาวน์ บางนา จำนวน 351 ยูนิต ราคา 1.99-4.99 ล้านบาท กับแบบบ้าน 2 ดีไซน์ใหม่ GROSSO ทาวน์โฮม 2 ชั้น หน้ากว้าง 5 เมตร ขนาดที่ดิน 16.5 ตร.วา พื้นที่ใช้สอย 91 ตร.ม. และ SHAWN บ้านแฝดโมเดลใหม่ หน้ากว้าง 11.4 เมตร  ขนาดที่ดิน 35.35 ตร.วา พื้นที่ใช้สอย 145 ตร.ม.
ด้าน นายรัชต์ชยุตม์ กล่าวอีกว่า กลุ่มสินค้าบ้านเดี่ยวเอพียังคงเดินเครื่องไม่หยุด เพื่อตอกย้ำการเป็นผู้นำตลาด บ้านเดี่ยวด้วยส่วนแบ่งตลาด (Market Share) มากสุดเป็นอันดับ 1 ด้วยจำนวนยูนิตที่ขายได้มากสุดในตลาด บ้านเดี่ยวในเมืองและปริมณฑล (รอบปี 2558 – ครึ่งแรกปี 2564)
โดยในไตรมาส 1 นี้บริษัทฯ พร้อมเปิดตัวแบบบ้านดีไซน์ใหม่ ภายใต้แบรนด์ “เซนโทร” (CENTRO) หนึ่งในท็อปแบรนด์ไฮไลต์ในพอร์ตสินค้าบ้านเดี่ยวเอพี ที่สามารถตอบโจทย์การเริ่มต้นของครอบครัวยุคใหม่ได้อย่างตรงจุด ด้วยพื้นที่ใช้สอยและฟังก์ชั่นที่ใหญ่ขึ้น พร้อมช่องรับแสงธรรมชาติที่มากขึ้นเพื่อให้บ้านดูโปร่งและใกล้ชิดพื้นที่สีเขียวรอบบ้านเพื่อสร้างความผ่อนคลายได้ในทุกๆ วัน โดยในวันที่ 26-27 มีนาคมนี้พร้อมเปิดให้ชมบ้านตัวอย่างที่มาพร้อมสเปซที่ดีที่สุดใน 4 ทำเลศักยภาพ
ได้แก่ 1) CENTRO ปิ่นเกล้า บ้านเดี่ยว 4 ห้องนอน 5 ห้องน้ำ 4 ที่จอดรถ พร้อมเรือนรับรอง พื้นที่ใช้สอย 389 ตร.ม. ราคา 9.5-15 ล้านบาท 2) CENTRO ดอนเมือง-แจ้งวัฒนะ บ้านเดี่ยว 4 ห้องนอน 5 ห้องน้ำ 3 ที่จอดรถ พื้นที่ใช้สอย 289 ตร.ม. พร้อมห้องแม่บ้าน ราคา 7.99-12 ล้านบาท 3) CENTRO บางนา-ศรีนครินทร์ บ้านเดี่ยว 4 ห้องนอน 5 ห้องน้ำ 3 ที่จอดรถ พื้นที่ใช้สอย 252 ตร.ม. ราคา 7.79-15 ล้านบาท และ 4) CENTRO รามอินทรา จตุโชติ 2 บ้านเดี่ยว 4 ห้องนอน 5 ห้องน้ำ 3 ที่จอดรถ พร้อมห้องแม่บ้าน พื้นที่ใช้สอย 289 ตร.ม. พร้อมห้องแม่บ้าน ราคา 6.99-12 ล้านบาท
ทั้งนี้ บริษัทฯ ยังคงดำเนินแผนธุรกิจด้วยความรัดกุม ควบคู่ไปกับความพร้อมที่จะปรับตัวอย่างรวดเร็ว ด้วยการบริหารจัดการกระแสเงินสด และการกระจายพอร์ตสินค้าให้คลอบคลุมทุกพื้นที่ ภายใต้พันธกิจใหญ่ขององค์กร ในการส่งมอบ ชีวิตดีๆ ที่เลือกเองได้ (EMPOWER LIVING) ด้วยนวัตกรรมสินค้าและบริการที่มีคุณค่าและมีความหมาย